open-index/open-wikipedia-markdown huggingface dataset:
ანა კარენინა (2012 წლის ფილმი)

**ანა კარენინა** () — ლევ ტოლსტოის ცნობილი რომანის, „ანა კარენინას“ 2012 წლის ეკრანიზაცია. ის აღწერს რუსი არისტოკრატი ქალის, ანა კარენინას ტრაგედიას. ეს ცნობილი რომანის რიგით 21–ე ეკრანიზაციაა.

## კრიტიკა
„Guardian–ის“ შეფასებით, „ანა კარენინა“ ნამდვილად არ არის ცალსახად დიდი წარმატება, თუმცა გაბედული და შემოქმედებითი ეკრანიზაციაა. პიტერ ტრავერსმა „Rolling Stones-დან“ მოიწონა ნაიტლის შესრულება: „ეს ისტორია ბევრჯერ გადაუღიათ, თუმცა არც ერთი ეკრანიზაცია არ ყოფილა ეროტიზმით ასე დატვირთული”.

„Chicago Tribune-ის“ აზრით ფილმს კონცეპტუალურად ნაკლები მსგავსება აქვს ლევ ტოლსტოის რომანთან. „Chicagoreader-ში“ დაიწერა, რომ „ტოლსტოის ღრმა, შინაგანი თხრობის გარეშე ანა კარენინა უბრალოდ საპნის ოპერაა. რეჟისორმა ჯო რაიტმა რატომღაც გადაწყვიტა ამ პრობლემისთვის მიზანმიმართული მყვირალა სანახაობრიობაც დაერთო“ ფილმი დაიწუნეს ზედაპირულ და მყვირალა სანახაობრიობიობის გამო

კიდევ უფრო რადიკალური შეფასება ჰქონდა „New York Observer-ის“ კრიტიკოსი რექს რიდს, რომელმაც აღნიშნა, რომ ნაიტლის სილამაზე ერ იხსნის ფილმის უგემურ სცენარს: „ჯეიმზ ჯოისმა ერთხელ დაწერა, რომ ტოლსტოი არასდროს ყოფილა პირქუში, ჩლუნგი, დაღლილი, პედანტური ან თეატრალური. მან შესაძლოა აზრი შეიცვალოს, თუ ახალ ანა კარენინას” ნახავს“.

## ჯილდოები
„ანა კარენინა“ ოსკარის ექვს ნომინაციაზე იყო წარდგენილი, მათ შორის მუსიკის, ოპერატურის, კოსტუმების დიზაინისაა და მხატვრული გაფორმების კატეგორიებში. ფილმმა მიიღო საუკეთესო კოსტუმების დიზაინისთვის.

## რესურსები ინტერნეტში
* 
* 
* 
* 

## სქოლიო
კატეგორია:ბრიტანული ფილმები
კატეგორია:ინგლისურენოვანი ფილმები
კატეგორია:2012 წლის ფილმები
კატეგორია:რუსულ რომანებზე დაფუძნებული ფილმები
კატეგორია:ჯო რაიტის ფილმები
კატეგორია:Universal Pictures-ის ფილმები
კატეგორია:ფილმები სამეფო ოჯახების შესახებ
კატეგორია:ბრიტანული რომანტიკული დრამატული ფილმები
კატეგორია:BAFTA-ს გამარჯვებულები (ფილმები)
კატეგორია:ამერიკული რომანტიკული დრამატული ფილმები
კატეგორია:ამერიკული ეპიკური ფილმები
როშფორი

250px|მინიატიურა|როშფორის ხედი
**როშფორი** () — სავაჭრო პორტი, ზღვისპირა შარანტის დეპარტამენტში, მდინარე შარანტის მარჯვენა ნაპირზე. ბისკაიის უბესთან მისი შეერთების ადგილიდან 16 კილომეტრში. 

## მოსახლეობა 
2010 წლის მონაცემებით კომუნის მოსახლეობა შეადგენდა 25 140 კაცს.

## ისტორია 
როშფორის მშენებლობა დაიწყო 1666 წელს. როშფორის გამაგრება გაგრძელდა ნაპოლეონის დროს. მან კუნძულ ილ-დ’კსთან ახლოს ააშენა ცნობილი ბოიარის ციხესიმაგრე, ბედის ირონიით, სწორედ ამ წყლებში დანებდა ნაპოლეონი ბრიტანელებს 1815 წლის 17 ივლისს. 

## რესურსები ინტერნეტში 
*ოფიციალური ვებსაიტი

## სქოლიო
კატეგორია:საფრანგეთის კომუნები
ჰანდან სულთანი

**ჰანდან სულთანი** (დ. 1574 — გ. 26 ნოემბერი, 1605) — ოსმალეთის სულთნის მეჰმედ III-ის ცოლი. სულთან აჰმედ I-ის დედა. ვალიდე-სულთანი.

## ბიოგრაფია
ჰანდან სულთანი დაიბადა 1574 წელს. სავარაუდოდ ბერძნული წარმოშობის იყო და ერქვა ელენა. მას შემდეგ რაც 1603 წელს მისი 13 წლის შვილი ტახტზე ავიდა, გახდა ვალიდე-სულთანი. ოსმალეთის იმპერიას 2 წლის განმავლობაში შვილის სახელით მართავდა. რადგან მისი შვილი ჯერ კიდევ მცირეწლოვანი იყო, მან განიმტკიცა ძლიერი პოზიციები, თუმცა მან ვერ შეძლო მიეღწია ისეთი დიდებისა და ძლიერებისათვის, როგორც მისმა წინამორბედმა საფიე სულთანმა. ჰანდან სულთანი ისტორიულად ლამაზი მეტად დახვეწილი და ამპარტავანი ქალი იყო. ოსმალეთის იმპერიის მართვას შვილის სახელით უდიდესი მნიშვნელობა ჰქონდა. ისტორიულად ჰანდან სულთანი იწვევდა ჰარემში ფაშებს. ისინი სულთან აჰმედთან მხოლოდ ჰანდან სულთნისგან ნებართვის შემდეგ მიდიოდნენ. ჰანდან სულთანმა ისევ შვილის სახელით გააძევა სასახლიდან საფიე სულთანი ძალაუფლების ხელში ჩასაგდებათ. სწორედ ჰანდან სულთანის გავლენის ქვეშ იყო მეუღლე მეჰმედ lll ხოლო სულთან აჰმედ I-ს გააჩნდა დამოუკიდებელი აზროვნება და გონიერება, რის გამოც ადვილად იგერიებდა დედის მცდელობას, მასზე გავლენა მოეხდინა. ჰანდან სულთანი გარდაიცვალა შედარებით ახალგაზრდა ასაკში, ისტორიის თანახმად იგი შვილმა მოკლა. ამიტომ მან ვერ მოასწრო მოეპოვებინა უფრო დიდი ძალაუფლება. ამავე წელს ჰარემში აჰმედ I-ის მომავალი ცოლი — კოსემ სულთანი მოვიდა. თითქმის ნახევარი საუკუნის (1605 — 1651)  შემდეგ ოსმალეთის იმპერიას მისი შვილები და შვილიშვილები მართავდნენ. ჰანდან სულთანი დაკრძალულია სულთან აჰმედის მეჩეთში.

## პოპულარულ კულტურაში 
## ლიტერატურა 
* 
* 
* 
* 
* 

## სქოლიო
კატეგორია:ოსმალეთის იმპერია
კატეგორია:ოსმალეთის სულთნების მეუღლეები
კატეგორია:დაბადებული 1576
კატეგორია:გარდაცვლილი  26 ნოემბერი
კატეგორია:გარდაცვლილი 1605
კატეგორია:ვალიდე-სულთნები
კატეგორია:ქალთა სულთანატი
დირკ კეიტი

**დირკ კეიტი** (; დ. 22 ივლისი, 1980) — ნიდერლანდელი ყოფილი ფეხბურთელი. ბოლოს თამაშობდა ნიდერლანდების „ფეიენორდში“, რომელთან ერთადაც ბოლო სეზონში გახდა ნიდერლანდების ჩემპიონი.

მოპოვებული აქვს უეფა-ს ჩემპიონთა ლიგა „ლივერპულთან“ ერთად. მონაწილეობა აქვს მიღებული მსოფლიოს 2006, 2010 და 2014 წლების, ასევე ევროპის 2008 და 2012 წლების ჩემპიონატებზე.

## რესურსები ინტერნეტში
*
*
*
*Dirk Kuyt Liverpool F.C.
*The Dirk Kuyt Foundation

კატეგორია:დაბადებული 1980
კატეგორია:ნიდერლანდელი ფეხბურთელები
კატეგორია:2006 წლის მსოფლიო საფეხბურთო ჩემპიონატის ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:ლივერპულის ფეხბურთელები
კატეგორია:ფენერბაჰჩეს ფეხბურთელები
კატეგორია:როტერდამის ფეიენორდის ფეხბურთელები
კატეგორია:დაბადებული 22 ივლისი
კატეგორია:პრემიერ ლიგის ფეხბურთელები
კატეგორია:ცოცხალი ადამიანები
ბაზ ოლდრინი

**ბაზ ოლდრინი** () დაბადებით **ედვინ იუჯინ ოლდრინ-უმცროსი** (; დ. 20 იანვარი 1930, გლენ-რიჯი, ნიუ-ჯერსი, აშშ) — ამერიკელი ავია-ინჟინერი, აშშ-ის სამხედრო-საჰაერო ძალების გადამდგარი პოლკოვნიკი და ნასა-ს ასტრონავტი. კორეის ომის მონაწილე. 

## ბიოგრაფია
1951 წელს დაამთავრა აშშ-ის სამხედრო აკადემია. 1959 წელს შევიდა მასაჩუსეტსის ტექნოლოგიურ ინსტიტუტში. 1963 წელს დაიცვა სადოქტორო დისერტაცია კოსმოსური ხომალდების შეპირაპირების საკითხზე და მიიღეს აერონავტიკისა და კოსმოსური სივრცის კვლევის ეროვნული სამმართველოს კოსმონავტთა რაზმში. პირველი ასტრონავტი, რომელმაც კოსმოსში საფრენად მზადების მსვლელობაში წყალში ჩაყვინთა კოსმოსური სკაფანდრით. 1966 წლის 11-15 ნოემბერს ჯ. ლოველთან ერთად იფრინა კოსმოსში ხომალდ ჯემინი 12-ით, გამოვიდა ღია კოსმოსში და დაჰყო 2 საათი და 10 წუთი. შემდგომში მონაწილეობდა ჯემინისა და აპოლოს ორბიტაზე დაახლოების ტექნიკის დამუშავებაში. 1969 წლის 16-25 ივლისს ნ. არმსტრონგსა და მ. კოლინზთან ერთად შეასრულა პირველი გაფრენა მთვარეზე. იყო ხომალდ აპოლო 11-ის მთავარი კაბინის პილოტი. 1969 წლის 20 ივლისს ხომალდი დაეშვა მთვარეზე სიმშვიდის ზღვის რაიონში; 21 ივლისს ბ. ოლდრინი გამოვიდა კაბინიდან (1.5 სთ). სულ მთვარეზე დაჰყო 21 საათი და 36 წუთი. 

მის სახელს ატარებს მთავრის წინა მხარის კრატერი — ოლდრინი.

## ლიტერატურა
## რესურსები ინტერნეტში 
* 
* Buzz Aldrin's Official NASA Biography
* A February 2009 BBC News item about Buzz Aldrin's Moon memories, looking forward to the 40th anniversary of the first Moon landing

## სქოლიო
კატეგორია:ამერიკელი კოსმონავტები
კატეგორია:XX საუკუნის ამერიკელი ბიზნესმენები
კატეგორია:ცოცხალი ადამიანები
ლეოპოლდ I (ბელგია)

**ლეოპოლდ I** — ბელგიის მეფე 1831-1865 წლებში. საქსენ-კობურგ-გოთის დინასტიიდან. საქსენ-კობურგ-ზაალფელდის დიდი ჰერცოგის მესამე შვილი. 

1830 წელს ბელგიაში დაიწყო რევოლუცია, რომლის შედეგადაც ქვეყანამ ნიდერლანდებისაგან დამოუკიდებლობა მოიპოვა. 22 ნოემბერს ეროვნულმა კონგრესმა ქვეყანა კონსტიტუციურ მონარქიად გამოაცხადა. 1831 წლის 4 ივლისს 137 ხმით 48-ის წინააღმდეგ ქვეყნის მეფედ აირჩიეს საქსენ-კობურგ-გოთის დინასტიის წარმომადგენელი ლეოპოლდ I.  1931 წლის 21 ივლისს ლეოპოლდ I თეთრ ცხენზე ამხედრებული საზეიმოდ შევიდა ბრიუსელში. ეს დღე ბელგიის ერთ-ერთი მთავარი ეროვნული დღესასწაულია. 

## ოჯახი 
1816 წელს დაქორწინდა დიდი ბრიტანეთის მემკვიდრე პრინცის, მომავალი მეფის ჯორჯ IV-ის ქალიშვილზე შარლოტზე, რომელიც ფეხმძიმობის პერიოდში გარდაიცვალა. 

1832 წელს იგი მეორედ დაქორწინდა საფრანგეთის მეფის, ლუი-ფილიპე ორლეანელის ქალიშვილ ლუიზა მარიაზე. მასთან შეეძინა შვილები:

* ლუი-ფილიპი (1833—1834);
* ლეოპოლდი (1835—1909), ბელგიის მომდევნო მეფე;
* ფილიპე ბელგიელი (1837—1905), ფლანდრიის გრაფი;
* შარლოტი (1840—1927), გათხოვდა მექსიკის მომავალ იმპერატორ მაქსიმილიან I-ზე.

## რესურსები ინტერნეტში 
* Official biography from the Belgian Ra Fam website

კატეგორია:ბელგიის მეფეები
კატეგორია:დაბადებული 1790
კატეგორია:გარდაცვლილი 1865
კატეგორია:საქსენ-კობურგის და გოთას დინასტია (ბელგია)
კატეგორია:წმინდა ანდრია პირველწოდებულის ორდენის კავალრები
კატეგორია:წმინდა ანას I ხარისხის ორდენის კავალრები
სალამანკის ბრძოლა

**სალამანკის ბრძოლა** *არაპილესის ბრძოლა* — ნახევარკუნძულის ომის ერთ-ერთი ეპიზოდი. გაიმართა ესპანეთში  1812 წლის 22 ივლისს  არაპილესთან, სალამანკის მახლობლად დიდი ბრიტანეთისა და მისი ესპანელი და პორტუგალიელი მოკავშირეების არმიასა (მთავარსარდალი ართურ უელსლი) და საფრანგეთის არმიას (მთავარსარდალი ოგიუსტ მარმონი და სხვები) შორის. 

ბრძოლა ფრანგების დამარცხებით დასრულდა და არტურ უელსლიმ მცირე ხნით დაიკავა კიდეც მადრიდი, თუმცა მოგვიანებით იძულებული გახდა უკან დაეხია თავის ბაზაზე პორტუგალიაში.

## დანაკარგები 
ბრიტანეთის არმიამ დაკარგა 5 200ან სხვა მონაცემებით 4 700 ადამიანი. ფრანგების მონაცემებით მათ დაკარგეს 12 500 ადამიანი.

## რესურსები ინტერნეტში 
*Battle of Salamanca   
*Details on battle of Salamanca
*Includes British and allied OOB
*The Cruel War in Spain – Armies, Battles, Skirmishes 
*Batalla de los Arapiles

## სქოლიო
კატეგორია:ნაპოლეონის ომების ბრძოლები
კატეგორია:1812 წლის ბრძოლები
როსპორტი

**როსპორტი** (; ) — გელტახტური სოფელი ირლანდიაში, მდებარეობს მეიოს საგრაფოში, კონაქტის პროვინციაში.

## იხილეთ აგრეთვე 
* მეიოს საგრაფო

კატეგორია:მეიოს საგრაფოს დასახლებული პუნქტები
კატეგორია:გელტახტი ადგილები მეიოს საგრაფოში
ალექსანდრე მაკენზი

**ალექსანდრე მაკენზი** ( დ. 1764 — გ. 12 მარტი, 1820) — შოტლანდიელი მოგზაური. 1793 წელს იგი ათაბასკიდან დასავლეთისაკენ დაიძრა, გადაკვეთა რა კლდოვანი მთები და 20 ივლისს მიაღწია წყნარ ოკეანეს; შესაბამისად, გახდა პირველი ადამიანი, რომელმაც გადაკვეთა ჩრდილოეთი ამერიკა აღმოსავლეთიდან დასავლეთისაკენ. დაიბადა კუნძულ ლიუისზე, ქალაქ სტორნოვეიში. დედის გარდაცვალების შემდეგ, მაკენზი მამამისთან ერთად საცხოვრებლად ჯერ ნიუ-იორკში, ხოლო შემდეგ მონრეალში გადავიდა. 1779 წლიდან მსახურობდა ჩრდილოეთ-დასავლეთ კომპანიაში, რომელიც იყო ჰუდსონის ყურის კომპანის მთავარი კონკურენტი. 1788 წელს ათაბასკის ტბასთან დააარსა სავაჭრო ფაქტორია. ერთი წლის შემდეგ გაემგზავრა ხანგრძლივ მოგზაურობაში დიდი მონების ტბისა და 4500 კმ-იანი მდინარის გავლით, რომელსაც შემდგომ მისი სახელი ეწოდა. 1801 წელს შეადგინა თავისი მოგზაურობის აღწერა, ხოლო 1802 წელს რაინდის ხარისხში იქნა აყვანილი. 1812 წლიდან ცხოვრობდა შოტლანდიაში.

## რესურსები ინტერნეტში 
კატეგორია:შოტლანდიელი მოგზაურები
კატეგორია:დაბადებული 1764
კატეგორია:გარდაცვლილი 12 მარტი
კატეგორია:გარდაცვლილი 1820
ამერიკული შეხლა-შემოხლა

**ამერიკული შეხლა-შემოხლა** ( ფილმი ცნობილია აგრეთვე როგორც **ამერიკული აფერა** ან **აფერა ამერიკულად**) — 2013 წლის კრიმინალური კომედიური დრამა, რომლის რეჟისორია დევიდ ოუენ რასელი. გადაღებულია ერიკ უორენ სინგერისა და საკუთრივ რასელის მიერ დაწერილი სცენარის მიხედვით. მონაწილეობენ კრისტიან ბეილი, ბრედლი კუპერი, ემი ადამსი, ჯერემი რენერი, ჯენიფერ ლოურენსი, რობერტ დე ნირო და სხვები. ფილმის პრემიერა გაიმართა 2013 წლის 12 დეკემბერს. ფილმის გამოსვლამდე კრიტიკოსებმა იგი მონათლეს როგორც ოსკარის 86-ე დაჯილდოების ერთ-ერთი მთავარი პრეტენდენტი. ფილმმა მიიღო ოსკარის 10 ნომინაცია, რომელთა შორის იყო: საუკეთესო სურათი, საუკეთესო რეჟისორი და საუკეთესო ორიგინალური სცენარი, თუმცა ვერცერთ კატეგორიაში ვერ გაიმარჯვა. ფილმმა სამი ოქროს გლობუსი და ორი BAFTA-ს ჯილდო მოიპოვა. ფინანსური თვალსაზრისით წარმატებული აღმოჩნდა. ფილმის ვითარება ხდება 1978 წელს. მოგვითხრობს თაღლითზე და მის პარტნიორზე, რომლებიც იძულებულნი არიან ითანამშრომლონ ფედერალურ საგამოძიებო ბიუროსთან, რათა დაეხმარონ სხვა თაღლითების, ყაჩაღების და პოლიტიკოსების დაჭერაში.

## რესურსები ინტერნეტში 
* 
* 
* 
* *ამერიკული შეხლა-შემოხლა*  
* 

კატეგორია:2013 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:დეივიდ ოუენ რასელის ფილმები
კატეგორია:ნიუ-იორკში გადაღებული ფილმები
კატეგორია:ფილმები ნიუ-იორკის შესახებ
კატეგორია:Entertainment One-ის ფილმები
კატეგორია:რეალურ მოვლენებზე დაფუძნებული დრამატული ფილმები
კატეგორია:Columbia Pictures-ის ფილმები
კატეგორია:BAFTA-ს გამარჯვებულები (ფილმები)
კატეგორია:ამერიკული ფილმები ძარცვის შესახებ
აშშ-ის ეროვნული საფეხბურთო ნაკრები

**აშშ-ის ეროვნული საფეხბურთო ნაკრები** — კონკაკაფისა და ფიფა-ს წევრი საფეხბურთო ნაკრები. მონაწილეობა მიიღო მსოფლიოს ბოლო შვიდ საფეხბურთო ჩემპიონატში, ასევე იყო 1994 წლის ჩემპიონატის მასპინძელი.

## ისტორია 
მსოფლიოს პირველივე ჩემპიონატზე 1930 წელს აშშ-ის ნაკრებმა ნახევარფინალს მიაღწია. ამის შემდეგ მათი საუკეთესო შედეგი დაკავშირებულია ბრიუს არენას სახელთან, რომელმაც 2002 წლის მუნდიალზე მეოთხედფინალში გაიყვანა გუნდი. აშშ-მა პირველივე მატჩი მოიგო ფავორიტად შერაცხულ პორტუგალიის ნაკრებთან 3-2. ამის შემდეგ ფრედ ითამაშა მასპინძელ სამხრეთ კორეასთან და ეს შედეგები საკმარისი აღმოჩნდა შემდეგ ეტაპზე გასვლისთვის, მიუხედავად მესამე მატჩში პოლონეთთან 1-3 წაგებისა. აშშ-მა მერვედფინალში დაამარცხა მექსიკა და მეოთხედფინალში დამარცხდა შემდგომში ფინალისტ გერმანიასთან.

ბრიუს არენას გუნდმა ეს შედეგი ვერ გაიმეორა შემდგომ, 2006 წლის მუნდიალზე. მეტიც, აშშ ჯგუფში ჩარჩა ერთი ქულით და მხოლოდ ორი გატანილი გოლით. ბრიუს არენა მწვრთნელობიდან გაათავისუფლეს.

2010 წლის მუნდიალზე გუნდს გაუძღვა ბობ ბრედლი. აშშ-მა ჯგუფში პირველი ადგილი დაიკავა, ხოლო მერვედფინალში დამარცხდა განის ნაკრებთან 1-2.

2011 წლიდან აშშ-ს მთავარ მწვრთნელად დაინიშნა ყოფილი გერმანელი ფეხბურთელი იურგენ კლინსმანი. 2014 წლის მსოფლიო ჩემპიონატზე აშშ-მა კვლავ მერვედფინალში გასვლა მოახერხა და იქ დამარცხდა ბელგიის ნაკრებთან 1-2.

## რესურსები ინტერნეტში 
* ოფიციალური საიტი
* აშშ-ის ეროვნული ნაკრების პროფილი, სტატისტიკა და ანალიტიკა  Footballdatabase-ზე
* გუნდის შედეგების არქივი 1885–1979 
* გუნდის შედეგების არქივი 1980– 
* US National Soccer Team Players Association official website
* Association of Football Statisticians US soccer team website 

## სქოლიო 
კატეგორია:ჩრდილოეთ ამერიკის ეროვნული საფეხბურთო ნაკრებები
ქუსეი ჰუსეინი

**ქუსეი ჰუსეინი** (;  დ. 17 მაისი, 1966 — გ. 22 ივლისი, 2003) — სადამ ჰუსეინის უმცროსი შვილი. რესპუბლიკური გვარდიის სპეცსამსახურის ყოფილი ხელმძღვანელი. იგი და მისი ძმა უდეი მოკლეს 2003 წლის 22 ივლისს აშშ-ის ძალების მიერ ჩატარებული ოპერაციის შედეგად. ქუსეი ჰუსეინი და მისი 14 წლის შვილი მუსტაფა დაკრძალეს სოფელ ალ-აუჯაში. 2007 წლის 13 იანვარს მოახდინეს მისი და უდეის ცხედრების ექსგუმაცია და დაკრძალეს სადამ ჰუსეინის გვერდით, რომელიც 2006 წლის 30 დეკემბერს დასაჯეს სიკვდილით.

## რესურსები ინტერნეტში 
*Gulf News: Qusay given key role in war plans, 17 March 2003 
*GlobalSecurity.org: Qusay Saddam Hussein al-Tikriti
*BBC News: Saddam's rival sons, 10 September 2002
*BBC News: Saddam's hated sons, 23 July 2003

კატეგორია:დაბადებული 17 მაისი
კატეგორია:დაბადებული 1966
კატეგორია:გარდაცვლილი  22 ივლისი
კატეგორია:გარდაცვლილი 2003
უდეი ჰუსეინი

**უდეი ჰუსეინი** (;  დ. 18 ივნისი, 1964 — გ. 22 ივლისი, 2003) — სადამ ჰუსეინის უფროსი შვილი. ერაყის ოლიმპიური კომიტეტის, ერაყის ჟურნალისტთა კავშირისა და ერაყის ფეხბურთის ასოციაციის ყოფილი ხელმძღვანელი. ერაყის სტუდენტთა კავშირისა და ერაყის ახლაგაზრდობის კავშირის ყოფილი გენერალური მდივანი. იყო იერუსალიმის განმათავისუფლებელი არმიის წევრი. პარლამენტის წევრი და პოლიტოლოგიის დოქტორი. იგი და მისი ძმა ქუსეი მოკლეს 2003 წლის 22 ივლისს აშშ-ის ძალების მიერ ჩატარებული ოპერაციის შედეგად. დაკრძალეს სოფელ ალ-აუჯაში. 2007 წლის 13 იანვარს მოახდინეს მისი და ქუსეის ცხედრების ექსგუმაცია და დაკრძალეს სადამ ჰუსეინის გვერდით, რომელიც 2006 წლის 30 დეკემბერს დასაჯეს სიკვდილით.

## რესურსები ინტერნეტში  
* GlobalSecurity.org: Uday Saddam Hussein al-Tikriti
* DesertVoice.net: Saddam's sons 
* Album of Photos taken of the raid that killed Uday et al.—Militaryphotos.net
* Revenge for killing Saddam's sons
* Movie: The Devil's Double (2010)

კატეგორია:ერაყელი პოლიტიკოსები
კატეგორია:დაბადებული 18 ივნისი
კატეგორია:დაბადებული 1964
კატეგორია:გარდაცვლილი  22 ივლისი
კატეგორია:გარდაცვლილი 2003
ტანვარჯიშის საერთაშორისო ფედერაცია

**ტანვარჯიშის საერთაშორისო ფედერაცია** — სპორტის ტანვარჯიშის სახეობების ფედერაცია. უძველესი საერთაშორისო სპორტული ფედერაცია. დაარსდა 1881 წლის 23 ივლისს, ბელგიის ტანვარჯიშის ასოციაციის პრეზიდენტის ნიკოლას კუპერუსის ინიციატივით. ქალაქ ლიეჟის კონგრესზე შეიქმნა ევროპის ტანვარჯიშის ასოციაცია, რომელშიც გაერთიანდა სამი სახელმწიფო: ბელგია, ნიდერლანდები და საფრანგეთი.

ტანვარჯიში ოლიმპიურ პროგრამაში შედის 1896 წლიდან, პირველი ოლიმპიადიდან. ტანვარჯიშის საერთაშორისო ფედერაცია შედის სპორტის ზაფხულის ოლიმპიადის სახეობების საერთაშორისო ფედერაციაში და აღიარებს საერთაშორისო ოლიმპიური კომიტეტი.

## რესურსები ინტერნეტში 
* ტანვარჯიშის საერთაშორისო ფედერაცია

კატეგორია:სპორტული ფედერაციები
კატეგორია:ორგანიზაციები ანბანის მიხედვით
ჰონდურასის ეროვნული საფეხბურთო ნაკრები

**ჰონდურასის ეროვნული საფეხბურთო ნაკრები** —  საფეხბურთო ნაკრები. წარმოადგენს ჰონდურასს  საერთაშორისო საფეხბურთო მატჩებში. განაგებს ჰონდურასის ფეხბურთის ეროვნული ავტონომიური ფედერაცია. კონკაკაფის ერთ-ერთი წამყვანი ნაკრებია. 1951 წელს გახდა ფიფა-ს წევრი. 2001 წლის თებერვალში, ფიფას რეიტინგში ჰონდურასის ნაკრები იკავებდა 20-ე ადგილს.. 

## რესურსები ინტერნეტში 
* პროფილი ფიფა-ს ოფიციალურ საიტზე 
* FENAFUTH 
* Matches at World Football Elo
* Honduras at the World Cups
* Honduras Teams at World Cups
* Honduras: Head-to-Head Records at World Cups
* Honduras Players' Clubs
* RSSSF List of Honduras Matches

## სქოლიო 
კატეგორია:ჩრდილოეთ ამერიკის ეროვნული საფეხბურთო ნაკრებები
კატეგორია:ჰონდურასის ეროვნული საფეხბურთო ნაკრები
მაჰმუდ II

**მაჰმუდ II** (, ; დ. 20 ივლისი 1785, სტამბოლი — გ. 1 ივლისი 1839, სტამბოლი) — ოსმალეთის სულთანი 1808 - 1839 წლებში. ტახტზე ავიდა 1808 წელს, თავისი ძმის, მუსტაფა IV-ის დამხობის შედეგად. ცენტრალიზებული სახელმწიფოსა და ადმინისტრაციული აპარატის შესაქმნელად გაატარა რამდენიმე რეფორმა (იანიჩართა კორპუსის მოსპობა, სამხედრო-ლენური სისტემის ლიკვიდაცია, ევროპული ტიპის სამინისტორების შექმნა და სხვა).

მაჰმუდ II-ის გამგებლობის დროს დაიდო ბუქარესტის ხელშეკრულება 1812 წელს და ადრიანოპოლის საზავო ხელშეკრულება 1829 წელს.

## ოჯახი
#### ცოლები და ხარჭები 
#### ვაჟები 
#### ქალიშვილები 
## იხილეთ აგრეთვე
* ოსმალეთის სულთნების სია

## ლიტერატურა
კატეგორია:ოსმალეთის სულთნები
კატეგორია:ოსმანების დინასტია
კატეგორია:დაბადებული 1785
კატეგორია:გარდაცვლილი 1829
კატეგორია:დაბადებული 20 ივლისი
კატეგორია:გარდაცვლილი 1 ივლისი
კატეგორია:ტუბერკულოზით გარდაცვლილები
კატეგორია:სტამბოლში დაბადებულები
კატეგორია:ლიდერები რომლებმაც ძალაუფლება ხელში აიღეს პუტჩით
ინფერნო (რომანი)

***ინფერნო*** (-დან — *ჯოჯოხეთი*) — ამერიკელი მწერლის დენ ბრაუნის მისტიკური და დეტექტიური რომანი, რომელიც გაყიდვაში 2013 წლის 14 მაისიდან გამოვიდა გამომცემლობა Doubleday-ის მიერ. დენ ბრაუნისთვის ეს რიგით მეოთხე წიგნია მისი სერიებიდან „რობერტ ლენგდონი“, რომელიც ასევე მოიცავს *„ანგელოზებს და დემონებს“*, *„და ვინჩის კოდს“* და *„დაკარგულ სიმბოლოს“*. გამოცემის დღიდან პირველი 11 კვირის განმავლობაში „ინფერნო“ პირველ ადგილს იკავებდა New York Times Best Seller სიაში, როგორც მაგარ ყდიანი და კომბინირებული — ბეჭდური და ელ-წიგნი ფიქცია. ელ-წიგნის სიაში „ინფერნო“ გამოშვებიდან 17 კვირის განმავლობაში რჩებოდა.
[thumb|left|[ბოტიჩელის „ჯოჯოხეთის რუკა“]]
რომანის სიუჟეტი ვითარდება იტალიის ქალაქ ფლორენციაში  და გადაკვეთილია დანტე ალიგიერის „ღვთაებრივ კომედიასთან“. რომანს საფუძვლად უდევს „და ვინჩის კოდის“ მთავარი გმირის, ჰარვარდის უნივერსიტეტის პროფესორ რობერტ ლენგდონის ახალი თავგადასავლები. ამჯერად ლენგდონს სიზმრებში ეცხადება ქალი, რომელიც მას ბიბლიურ ფრაზას „ეძიებდა და ჰპოვებდეს“ ახსენებს, რაც საიდუმლოებების გამოაშკარავების გასაღები გახდება. „ღვთაებრივი კომედიიდან“ სიუჟეტის ცენტრშია მისი პირველი ნაწილი — “ჯოჯოხეთი“ .

## სქოლიო 
კატეგორია:ინგლისური რომანები
კატეგორია:დენ ბრაუნი
ჰარლოს ბრძოლა

**ჰარლოს ბრძოლა** (, ) — ბრძოლა შოტლანდიის მთის კლანებსა და სამეფო ხელისუფლებას შორის, რომელიც ცდილობდა დაემყარებინა კონტროლი შოტლანდიის მთიანეთზე. გაიმართა 1411 წლის 24 ივლისს. 

შოტლანდიაში რობერტ სტიუარტის მმართველობის პერიოდში დაიწყო გელურ რეგიონში, შოტლანდიის მთიანეთის ცენტრალურ ხელისუფლებაში შეღწევა, აქ ტრადიციულად ბატონობდა კლანური წყობილება და პატრიარქალური წყობა. 1402 წელს გრაფ როსის გარდაცვალების შემდეგ დაიწყო ხელისუფლებისათვის ბრძოლა. ოლბანის ჰერცოგსა და კუნძულების ლორდ დონალდ მაკდონალდს, შოტლანდიის მთიანეთის უდიდეს მაგნატს შორის. ოლბანის ჰერცოგი შეეცადა დაერწმუნებინა თავისი შვილი ჯონი, რათა ცოლად მოეყვანა გრაფ როსის ქვრივი. ამის პასუხად დონალდ მაკდონალდი მთის კლანების ჯარით შეიჭრა როსში და დაიკავა სამეფო ციხესიმაგრე ინვერნესი. ამის შემდეგ არმია დაძრა აღმოსავლეთით აბერდინისკენ. აბერდინიდან 20 მილის მანძილზე მას გზა ოლბანის ჰერცოგის ძმისშვილმა ალექსანდრემ გადაუჭრა. 

1411 წლის 24 ივლისს ჰარლოსთან გაიმართა სისხლისმღვრელი ბრძოლა ორ კულტურას, გელურ ენაზე მოსაუბრე მთიელებსა და შოტლანდიელებს, შორის. ისტორიული წყაროები ომის მიმდინარეობის შესახებ სხვადასხვა ცნობებს გვაწვდიან. ყველა მონაცემის მიხედვით თავდაპირველად უპიურატესობა მაკდონალდის მხარეს ყოფილა, მაგრამ ორივე მხარეზე დიდი დანაკარგების შემდეგ მოწინააღმდეგეებმა უკან დაიხიეს. მთიელების ნარჩენი ჯარი ადვილად მოსპო ოლბანის ჰერცოგმა  და როსზე კონტროლი აღადგინა.

ბრძოლის სამახსოვროდ შეიქმნა პოემა „ჰარლოს ბრძოლა“, რომელიც ძალიან პოპულარული იყო შუა საუკუნეების შოტლანდიაში. 

## რესურსები ინტერნეტში 
* The Battle of Harlaw. July 24, 1411 
* Scottish Collection of Midi Tunes: The Battle of Harlaw (2) 
* Резной надгробный камень в Фоверане

კატეგორია:შოტლანდიის ბრძოლები
კატეგორია:XV საუკუნის ბრძოლები
კატეგორია:1411 წლის ბრძოლები
კეილორ ნავასი

**კეილორ ნავასი** (; დ. 15 დეკემბერი, 1986) — კოსტა-რიკელი ფეხბურთელი, „პარი სენ-ჟერმენისა“ და კოსტა-რიკის ეროვნული ნაკრების მეკარე.

მონაწილეობა მიიღო 2014 და 2018 წლის მსოფლიო ჩემპიონატებზე.

## რესურსები ინტერნეტში 
* 
* პროფილი რეალ მადრიდის ოფიციალურ საიტზე 
* პროფილი Transfermarkt-ზე 
* პროფილი Soccerway-ზე 
* 
* 

კატეგორია:დაბადებული 1986
კატეგორია:კოსტა-რიკელი ფეხბურთელები
კატეგორია:ლევანტეს ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:მადრიდის რეალის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:დაბადებული 15 დეკემბერი
კატეგორია:პარი სენ-ჟერმენის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:პრემიერ ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ქორისებრნი

**ქორისებრნი** () — ფრინველთა ოჯახი ქორისნაირთა რიგისა. მოიცავს განსხვავებული ზომის ფრინველება (მასა 50 გ-დან 19 კგ-მდე), რომლებიც გავრცელებული არიან მთელ დედამიწაყე (გარდა ანტარქტიკისა, ზოგიერთი ოკეანური კულძულისა და სრულიად უწყლო უდაბნოებისა). აერთიანებს 67 გვარის 254 სახეობას. ბინადრობენ ტყეში, მთაში, ტუნდრაში, ველზე და უდაბნოში. ბუდეს იკეთებენ ხეზე, ბუჩქზე, მიწაზე. კლდის ნაპრალში, ლერწმიანში. ქორისებრნი პრაქტიკულად (აფრიკული სვავის გარდა, რომელიც პალმების ნაყოფებით იკვებება) ყველა იკვებება ცხოველებით, მათ შორის არიან პოლიფაგები, ენტომოფაგები, ნეკროფაგები და სხვა. საქართველოში ამ ოჯახიდან გვხვდება ქორი, ქორცქვიტა, მიმინო, მდელოს, მინდვრისა და ჭაობის ძელქორები, ძერა, თეთრკუდა არწივი ანუ ფსოვი, ყაჯირი, ორბი, სვავი, კრავიჭამია ანუ ბატკანძერი, არწივი, კრაზანაჭამია ანუ ბოლოკარკაზი, გველიჭამია არწივი ანუ ძერაბოტი, კაკაჩა. ბოლო წლებში რიცხოვნობის მკვეთრი დაქვეითების გამო მათი უმრავლესობა სახელმწიფოებრივ დაცვას ექვემდებარება, შეტანილია საქართველოს „წითელ წიგნში“.

## ლიტერატურა
## სქოლიო 
*
კატეგორია:ქორისნაირნი
ლოზანის საზავო ხელშეკრულება

**ლოზანის საზავო ხელშეკრულება** — ლოზანის კონფერენციის ერთ-ერთი ძირითადი შემაჯამებელი დოკუმენტი. ხელი მოაწერეს 1923 წლის 24 ივლისს ერთი მხრივ დიდი ბრიტანეთის, საფრანგეთის, იტალიის, იაპონიის, საბერძნეთის, რუმინეთისა და სერბების, ხორვატებისა და სლოვენიელების სამეფოს და მეორე მხრივ თურქეთის წარმომადგენლებმა. შეცვალა 1920 წლის სევრის ხელშეკრულება. 

ხელშეკრულებამ ჩამოაყალიბა თანამედროვე თურქეთის საზღვრები. იურიდიულად გააფორმა ოსმალეთის იმპერიის დაშლა. ხელშეკრულებამ გამოაცხადა ზავი თურქეთსა და ანტანტის სახელმწიფოებს შორის. თურქეთმა შეინარჩუნა აღმოსავლეთი თრაკია, იზმირი და სხვა ტერიტორიები, რომლებიც დაკარგა სევრის ხელშეკრულების შედეგად. ამავდროულად თურქეთმა უარი თქვა არაბეთზე, ეგვიპტეზე, სუდანზე და სხვა გავლენის სფეროებზე. თრაკიაში საზღვარი მდინარე მარიცას გაჰყვა. 

ხელშეკრულებამ შეცვალა უცხოელების ეკონომიკური და პოლიტიკური პრივილეგიები თურქეთში და თურქეთზე არსებული საერთაშორისო ფინანსური კონტროლი. თურქეთი დათანხმდა გადაეხადა ოსმალეთის იმპერიის ვალის ნაწილი.

1923 წლის 23 აგვისტოს თურქეთმა მოახდინა ხელშეკრულების რატიფიკაცია, ხოლო ძალაში შევიდა 1924 წლის 6 აგვისტოდან, როდესაც რატიფიკაცია ყველა ხელმომწერმა სახელმწიფომ მოახდინა.

## იხილეთ აგრეთვე 
* სამშვიდობო ხელშეკრულებების სია

## რესურსები ინტერნეტში 
* ხელშეკრულების ტექსტი

კატეგორია:XX საუკუნის სამშვიდობო ხელშეკრულებები
კატეგორია:თურქეთის ისტორია
ყაჯირის ტბა

**ყაჯირის ტბა** — გაუდინარი მლაშე-მწარე შრობადი ტბა საქართველოში, სიღნაღის მუნიციპალიტეტში. მდებარეობს ივრის ზეგანზე, ჩობანდაღის ქედის ჩრდილოეთ ნაწილში, მდინარე ივრის მარჯვენა მხარეს, ჩათმის ტაფობში, ზღვის დონიდან 420 მ სიმაღლეზე. ზედაპირის ფართობი 2,13 კმ². სიგრძე დასავლეთიდან აღმოსავლეთისაკენ 2,0 კმ, ჩრდილოეთიდან სამხრეთისაკენ 1,5 კმ. ტექტონიკური წარმოშობისაა. უკავია სინკლინური დეპრესია. აუზისთვის დამახასიათებელია ნახევარუდაბნოს ლანდშაფტი. აღმოსავლეთისაკენ ოდნავ წაგრძელებული ტბა გეგმაში ოვალური ფორმისაა. ნაპირები სწორი, დაბალი და დამრეცია. საზრდოობს ატმოსფერული ნალექებით. ზაფხულში მისი დიდი ნაწილი შრება და გლაუბერის და მაგნიუმის მარილის ფენით იფარება. წყალი რუხი ფერისაა. წყალმცენარეები და თევზი არ არის. ამჟამად ტბა დამშრალია.

## სქოლიო 
კატეგორია:კახეთის მხარის ტბები
არპადი

**არპადი** (დ. დაახლ. 845 — გ. 907) — უნგრელ ტომთა კონფედერაციის მეთაური. უნგრელთა მმართველი და მთავარსარდალი. სხვადასხვა ურთიერთგამომრიცხავი წყაროების და გამო მისი ბიოგრაფია სადაოა, მაგრამ მიუხედავად ამისა უნგრელთა უმრავლესობა არპადს „ქვეყნის დამფუძნებლად“ მიიჩნევს.

არპადის მიერ დაარსებულმა დინასტიამ უნგრეთის სამეფო 1301 წლამდე მართა.

## სქოლიო
*Anonymus, Notary of King Béla: The Deeds of the Hungarians (Edited, Translated and Annotated by Martyn Rady and László Veszprémy) (2010). In: Rady, Martyn; Veszprémy, László; Bak, János M. (2010); Anonymus and Master Roger; CEU Press; ISBN 978-963-9776-95-1.
*The Hungarian Illuminated Chronicle: Chronica de Gestis Hungarorum (Edited by Dezső Dercsényi) (1970). Corvina, Taplinger Publishing. ISBN 0-8008-4015-1.

კატეგორია:არპადები
კატეგორია:უნგრეთის მეფეები
კატეგორია:დაბადებული 845
კატეგორია:გარდაცვლილი 907
კატეგორია:დამფუძნებელი მონარქები
კრუშინკა

**კრუშინკა** () — სოფელი კიევის ოლქში, ჩრდილოეთ უკრაინაში. 2007 წლის მოსახლეობის აღწერის მიხედვით სოფელში ცხოვრობდა 347 ადამიანი. კრუშინკა პირველად წყაროებში 1851 წელს იხსენიება. სოფელში გაედინება მდინარე კრუშინკა. არის რამდენიმე ტბორი. წყლებში გვხვდება ანკარა. კრუშინკა იყოფა რამდენიმე ისტორიულ რაიონად. სსრკ დროს სოფელში არსებობდა კოლმეურნეობა. 

## გალერეა 

File:Krushynka17-05-2013RyabenkoveDSCN1337.JPG
File:Krushynka17-05-2013RyabenkoveDSCN1338.JPG
File:Krushynka17-05-2013RyabenkoveDSCN1339.JPG
File:Krushynka17-05-2013ShkilnyiStavok-2DSCN1350.JPG

## რესურსები ინტერნეტში 
* სოფელი კრუშინკა 
* სოფელი კრუშინკა  

კატეგორია:ვასილკივის რაიონის სოფლები
აბუქირის ბრძოლა

**აბუქირის ბრძოლა** — ბრძოლა დაახლ. 8-ათასიან ფრანგულ არმიასა და 18-ათასიან ოსმალეთის არმიას შორის. გაიმართა 1799 წლის 25 ივლისს ეგვიპტის სანაპიროზე, აბუქირის ყურეში, იმ ადგილას სადაც ერთი წლით ადრე ადმირალმა ნელსონმა თითქმის მთელი ფრანგული არმია გაანადგურა. ფრანგების არმიას ხელმძღვანელობდა ნაპოლეონ ბონაპარტი, ხოლო ოსმალეთის არმიას საიდ მუსტაფა-ფაშა. აბუქირის ბრძოლა ნაპოლეონის კარიერაში ერთ-ერთი ყველაზე ბრწყინვალე შედეგის მომტანი გახდა, მთლიანად გაანადგურა ოსმალეთის არმია მცირე დანაკარგის საფასურად.

## ლიტერატურა 
* Chandler, David, *The Campaigns of Napoleon* New York, Macmillan, 1966.
* Juan Cole, *Napoleon’s Egypt: Invading the Middle East* Palgrave Macmillan, 2007. [ISBN 1-4039-6431-9]
* Herold, J. Christopher, *Bonaparte in Egypt* — London, Hamish Hamilton, 1962.
* Herold, J. Christopher, *The Age of Napoleon*. New York, American Heritage, 1963.
* Moorehead, Alan, *The Blue Nile* New York, Harper & Row, 1962.

კატეგორია:საფრანგეთის ბრძოლები
კატეგორია:ოსმალეთის ბრძოლები
კატეგორია:ნაპოლეონის ომების ბრძოლები
კატეგორია:1799 წლის ბრძოლები
პოტსდამის შეთანხმება

[300px|მინიატიურა|[იოსებ სტალინი|სტალინი, ჰარი ტრუმენი და უინსტონ ჩერჩილი პოტსდამის კონფერენციაზე.]]
**პოტსდამის შეთანხმება** — პოტსდამის კონფერენციის შემაჯამებელი დოკუმენტი. კონფერენცია მიმდინარეობდა  მეორე მსოფლიო ომის დასრულების შემდეგ 1945 წლის 17 ივლისიდან 2 აგვისტომდე, ცეცილიენჰოფის სასახლეში პოტსდამში. პოტსდამის კონფერენციაზე გამარჯვებულმა სახელმწიფოებმა მიიღეს გადაწყვეტილება გერმანიის ახალი პოლიტიკური და ადმინისტრაციული მოწყობის, მისი დემილიტარიზაციის, რეპარაციის გადახდისა და გერმანელი სამხედრო ტყვეების ბედის შესახებ.

კონფერენციაში მონაწილეობდნენ სსრკ, აშშ და დიდი ბრიტანეთი. საფრანგეთი არ მონაწილეობდა, თუმცა 4 აგვისტოს შეუერთდა პოტსდამის შეთანხმებას. თავდაპირველად კონფერენციაში მონაწილეობდნენ სტალინი, ჰარი ტრუმენი და უინსტონ ჩერჩილი. მოგვიანებით ჩერჩილი შეცვალა დიდი ბრიტანეთის ახალმა პრემიერ-მინისტრმა კლემენტ ეტლიმ.

კონფერენციაზე გერმანიისათვის მიიღეს პოლიტიკური პრინციპები, რომელსაც უწოდეს „ხუთი D“:

* დენაციფიკაცია
* დემილიტარიზაცია
* დემოკრატიზაცია
* დეცენტრალიზაცია
* დემონტაჟი

## შედეგები და გადაწყვეტილებები 
პოტსდამის შეთანხმების ყველაზე მნიშვნელოვანი გადაწყვეტილებები იყო:
* პოლონეთის, ჩეხოსლოვაკიის და უნგრეთის გერმანული მოსახლეობის „მოწესრიგებული და ჰუმანური ტრანსფერის“ ლეგიტიმაცია. 
* აღმოსავლეთ გერმანული მიწების (ოდერ-ნაისეს ხაზს აღმოსავლეთით) პოლონეთისათვის გადაცემა.
* გერმანიის მოკავშირეთა 4 საკონტროლო ზონად (სსრკ, აშშ, დიდი ბრიტანეთი, საფრანგეთი) დაყოფა.
* გერმანიის სარეპარაციო ზონებად დაყოფა საკონტროლო ზონების მიხედვით.

ეს ბოლო პუნქტი თითოეულ მაკონტროლირებელ მოკავშირეს თავის საკონტროლო ზონაში მისი ინტერესების მიხედვით რეპარაციების დაწესების უფლებას აძლევდა, რითაც დაირღვა გერმანიის ეკონომიკური ერთიანობა. ამას მალე ცივი ომის დაწყებისთანავე გერმანიის პოლიტიკური ერთიანობის დარღვევაც მოჰყვა.

## რესურსები ინტერნეტში 
*Agreements of the Berlin (Potsdam) Conference 
*Trouble in Germany Time Magazine, Monday, October 22, 1945
*Cornerstone of Steel Monday, January 21, 1946
*The Road Back  Time Magazine, Monday, September 8, 1947

კატეგორია:მეორე მსოფლიო ომი
კატეგორია:პოტსდამი
კატეგორია:გერმანიის ისტორია
კატეგორია:მეორე მსოფლიო ომის შედეგები
ტანშანის მიწისძვრა

**ტანშანის მიწისძვრა**, აგრეთვე **ტანშანის დიდი მიწისძვრა** — მიწისძვრა, რომელიც მოხდა 1976 წლის 28 ივლისს, ჩინეთის ქალაქ ტანშანში. მიჩნეულია XX საუკუნის უდიდეს მიწისძვრად გარდაცვლილთა რაოდენობის მიხედვით. ეპიცენტრი დაფიქსირდა ხებეის პროვინციის ინდუსტრიულ და დაახლოებით მილიონიან ქალაქ ტანშანში. საწყის ეტაპზე ჩინეთის მთავრობის მიხედვით გარდაცვლილთა რაოდენობა 655&nbsp;000 აღწევდა, თუმცა ეს მაჩვენებელი შემდეგ 240&nbsp;000-255&nbsp;000 განისაზღვრა. სხვადასხვა გავრცელებული ინფორმაციის თანახმად, გარდაცვლილთა რაოდენობა დაახლოებით 650,000 აღწევდა. ძლიერ დაშავდა 164&nbsp;000 ადამიანი. რიხტერის სკალით მიწისძვრის მაგნიტუდა იყო 7,8. მიწისძვრა მოხდა ადგილობრივი დროით 03:42:53.8 სთ-ზე და 14-16 წმ. გაგრძელდა. ბიძგები გავრცელდა ყველა მიმართულებით დაახლოებით 1100 კმ-ზე. ცოტა მოგვიანებით, იმავე დღეს, 7,1 მაგნიტუდიანი აფტერშოკი აღინიშნა ლუანსიანში, რომელიც ტანშანიდან ჩრდილო-აღმოსავლეთით 70 კმ-შია გაწოლილი. მიწისძვრა მოხდა უცნობი რღვევის გასწვრივ, რომელიც ამჟამად ტანშანის რღვევის სახელწოდებით არის ცნობილი. მიწისძვრის შედეგად დაინგრა ან ძლიერ დაზიანდა ქალაქის შენობების 85%-ზე მეტი. დიდი ზარალი მიადგა ინფრასტრუქტურასა და სოფლის მეურნეობას.

## რესურსები ინტერნეტში 
კატეგორია:მიწისძვრები ჩინეთში
კატეგორია:1976 წელი ჩინეთში
ლესლი მანიგა

**ლესლი ფრანსუა სენ როკ მანიგა** (; 16 აგვისტო 1930, პორტ-ო-პრენსი — 27 ივნისი 2014, იქვე) — ჰაიტის 35-ე პრეზიდენტი, აირჩიეს 1988 წლის 7 თებერვალს, თუმცა იმავე წელს დაამხო გენერალ-ლეიტენანტმა ანრი ნამფმა.  

დაიბადა პედაგოგი დედის და პოლიტიკოსი მამის ოჯახში. მისი პაპა ფრანსუა მანიგა ცნობილი გენერალი და პოლიტიკოსი, XIX საუკუნის ბოლოს პრეზიდენტობის კანდიდატიც კი იყო. 

ლესლი მანიგას ცოლი მირლანდ მანიგა არის ჰაიტის ოპოზიციის ლიდერი, რომელიც 2010 წლის საპრეზიდენტო არჩევნების ერთ-ერთი ძირითადი კანდიდატი იყო. 

## რესურსები ინტერნეტში
* Important Dates in Haïti’s History 

კატეგორია:ჰაიტის პრეზიდენტები
კატეგორია:დაბადებული 1930
კატეგორია:გარდაცვლილი 2014
კატეგორია:გადატრიალების შედეგად თანამდებობიდან გადაყენებული ლიდერები
ტომას კრომველი

250px|მინიატიურა|ტომას კრომველი
**ტომას კრომველი** (; დ. დაახლ. 1485 — გ. 28 ივლისი, 1540) — ინგლისის სახელმწიფო მოღვაწე, ჰენრი VIII-ის პირველი მრჩეველი 1532–1540 წლებში. ინგლისის რეფორმაციის მთავარი იდეოლოგი, ანგლიკანიზმის ფუძემდებელი.

ტომას კრომველის ახალგაზრდობის შესახებ მცირე ცნობებია დაცული. 1540 წლის 28 ივლისს ინგლისის მეფე ჰენრი VIII-მ, ღალატში დაადანაშაულა და ჩამოახრჩო. იმავე დღეს კი ჯვარი დაიწერა მის ცოლზე, კათრინ ჰოვარდზე.

## რესურსები ინტერნეტში 
* CROMWELL, Thomas (by 1485–1540), of London  at historyofparliamentonline.org
* Cromwell, Thomas, Earl of Essex Encyclopædia Britannica, 11th ed., vol. VII at archive.org
* Thomas Cromwell 

კატეგორია:დაბადებული    1485
კატეგორია:გარდაცვლილი 28 ივლისი
კატეგორია:გარდაცვლილი 1540
კატეგორია:ქრისტიანი რეფორმატორები
ოპერაცია გომორა

[250პქ|მინი|[ჰამბურგი დაბომბვის შემდეგ]]
**ოპერაცია გომორა** — ჰამბურგის საჰაერო დაბომბვების სამხედრო-კოდური სახელწოდება, რომელსაც ახორციელებდა სამეფო სამხედრო-საჰაერო და აშშ-ის სამხედრო-საჰაერო ძალები 1943 წლის 25 ივლისიდან 3 აგვისტომდე, მეორე მსოფლიო ომის დროს. ეს იყო ისტორიაში ყველაზე მასშტაბური საჰაერო დაბომბვა. დაბომბვას მეთაურობდა ბრიტანელი ართურ ჰარისი. ავიადაბომბვის შედეგად დაიღუპა 45 000 ადამიანი, 125 ათასმა მიიღო ჭრილობები, დაახლოებით მილიონი ადამიანი იძულებული გახდა ქალაქი მიეტოვებინა.

## რესურსები ინტერნეტში 
* Interrogation of Captured Prisoners, United States Strategic Bombing Survey, Summary Report, (European War), September 30, 1945
* Memories of a 14 year old girl (in German) 
* Speech given by Sir Paul Torry, British Ambassador, in Hamburg, 2003 

## ლიტერატურა 
* 
* 
* 
* 
* 

კატეგორია:მეორე მსოფლიო ომის ოპერაციები და ბრძოლები
კატეგორია:1943 წლის ბრძოლები
სოფი ვილი

**სოფი ვილი** (;  ნამდვილი გვარი: *ხუციშვილი*; დ. 30 ოქტომბერი 1990) — ქართველი მომღერალი, რომელიც მოღვაწეობს  უკრაინასა და აშშ-ში. მღერის ინგლისურ და ქართულ ენაზე. სოფი ასევე არის ქართული, ფრანგული და უკრაინული ფილმების საუნდტრეკების ავტორი.

## ბიოგრაფია 
სოფი ხუციშვილი  დაიბადა 1990 წლის 30 ოქტომბერს მუსიკოს დათოსა და ინტერიერის დიზაინერ მილას ოჯახში, სოფის მამა დათო წარმოშობით საქართველოდანაა, ხოლო  დედა — უკრაინიდან. სოფიმ სიმღერა სამი წლის ასაკიდან დაიწყო. სწავლობდა თბილისის სახელმწიფო კონსერვატორიის ათწლედში, თავდაპირველად ფორტეპიანოზე სწავლობდა დაკვრას, თუმცა ოთხი წლის შემდეგ გიტარაზე გადავიდა. თოთხმეტი წლის ასაკში დაიწყო სიმღერების წერა, თექვსმეტი წლისამ კი თბილისის კლუბებში დაიწყო გამოსვლა მეგობართან — გიტარისტ ირაკლი მეტრეველთან ერთად.

ხუთიდან თხუთმეტ წლამდე სოფო სპორტშიც მოღვაწეობდა, კერძოდ წყალში ხტომაში. მოიგო *Euromeeting 2002*, რომელიც სტრასბურგში ტარდებოდა; აგრეთვე მონაწილეობა მიიღო სხვადასხვა შეჯიბრებებში გერმანიაში, ავსტრიაში, ჰოლანდიაში, საბერძნეთში, უნგრეთსა და საფრანგეთში. მუხლის ტრავმის გამო სოფი სპორტიდან წამოვიდა.

## დისკოგრაფია 
### ალბომები 
### სინგლები 
## რესურსები ინტერნეტში 
* ოფიციალური გვერდი
* სოფო ვილი SoundCloud-ზე
* Sophie Villy - ქართველი მომღერალი
* დამოუკიდებლობა და ოჯახი: სოფი ვილი
* ახალგაზრდა უკრაინელი მომღერლების ალბომები 
* სოფი ვილი - მომღერალი რომელზეც მსოფლიო ლაპარაკობს

კატეგორია:დაბადებული 1990
კატეგორია:ქართველი მომღერლები
კატეგორია:ქართველი მუსიკოსები
კატეგორია:ქართველი კომპოზიტორები
კატეგორია:დაბადებული 30 ოქტომბერი
კატეგორია:ცოცხალი ადამიანები
ირლანდიის დროებითი რესპუბლიკური არმია

250px|მინიატიურა|IRA-ს სამკერდე ნიშანი
**ირლანდიის დროებითი რესპუბლიკური არმია** () — ირლანდიის ეროვნულ-განმათავისუფლებელი ორგანიზაცია, რომლის მიზანიც იყო დიდი ბრიტანეთისაგან ჩრდილოეთ ირლანდიის სრული დამოუკიდებლობა. 

დაარსდა 1969 წელს, ირლანდიის რესპუბლიკური არმიის დაშლის შედეგად. 1972 წელს გამოაცხადა დროებით ცეცხლის შეწყვეტა, რომელიც გაგრძელდა 26 ივნისიდან 9 ივლისამდე. ორგანიზაცია ჩართული იყო 1972-1998 წლების ოპერაციებსა და ტერაქტებში, რომელიც გაიმართა ჩრდილოეთ ირლანდიასა და დიდ ბრიტანეთში. 

## ოპერაციები 
*27 ივნისი 1970 — ბრძოლა ბელფასტში.
* 11 აგვისტო 1970 — დანაღმული მანქანის აფეთქების შედეგად დაიღუპა 2 პოლიციელი.
* 6 თებერვალი 1971— ბელფასტში გამართულ სროლებში დაიღუპა 1 და დაიჭრა 8 ბრიტანელი ჯარისკაცი, დაიღუპა რესპუბლიკური არმიის ერთი აქტივისტი
* 21 აპრილი 1971 — ქალაქ ბალტიმორის პორტში ჩაძირეს დიდი ბრიტანეთის სამხედრო-საზღვაო ფლოტის გემი "Stork".
* 21 ივლისი 1972 — სისხლიანი პარასკევი. აფეთქებების შედეგად ბელფასტში დაიღუპა 2 ბრიტანელი ჯარისკაცი და 7 მშვიდობიანი მოქალაქე, დაიჭრა 130 ადამიანი (მათ შორის 77 ქალი და ბავშვი).
* 27 აგვისტო 1979 — თავდასხმა ქალაქ უორენპოინტთან. ორი ბომბის აფეთქების შედეგად დაიღუპა 18 და მძიმედ დაიჭრა 6 ბრიტანელი სამხედრო მოსამსახურე.
* 8 ნოემბერი 1987 — ენისკილენის ტერაქტის შედეგად დაიღუპა ერთი პოლიციელი და 10 მშვიდობიანი მოქალაქე.

## რესურსები ინტერნეტში 
* CAIN (Conflict Archive Internet) Archive of IRA statements 
* FAS Intelligence Resource Program – Irish Republican Army (IRA)
* Behind The Mask: The IRA & Sinn Fein PBS Frontline documentary on the subject.

## სქოლიო
კატეგორია:ტერორისტული ორგანიზაციები
კატეგორია:ორგანიზაციები ანბანის მიხედვით
არდიტო დეზიო

**არდიტო დეზიო** ( დ. 18 აპრილი, 1897, პალმანოვა, იტალია — გ. 12 დეკემბერი, 2001, რომი, იტალია) — იტალიელი გეოლოგი და მთამსვლელი. 

## ბიოგრაფია 
არდიტო დეზიო დაიბადა 1897 წლის 18 აპრილს ქალაქ პალმანოვაში. 1916–20 წლებში სწავლობდა ფლორენციის უნივერსიტეტში. 1924–27 წლებში კურატორად მუშაობდა მილანის ბუნებისმეტყველების მუზეუმში. 1932–67 წლებში მილანის უნივერსიტეტის პროფესორია, 1972 წლიდან საპატიო პროფესორი. იყო იტალიის გეოლოგიური საზოგადოების (1940–41), იტალიის გეოლოგიური კომიტეტისა (1963–1973) და იტალიის გლაციოლოგიური კომიტეტის პრეზიდენტი (1967–75).

1990 წელს დეზიოს ძალისხმევით ევერესტის მთისძირში, ქუმბუს ხეობაში, ზღვის დონიდან 5050 მ სიმაღლეზე აშენდა მაღალმთიანი სამეცნიერო ლაბორატორია-ობსერვატორია „პირამიდა“. 

დაჯილდოებულია ორდენით „იტალიის რესპუბლიკის წინაშე დამსახურებისთვის“, ვიტორიო ვენეტოს ორდენით, მედლით „კულტურასა და ხელოვნებაში შეტანილი წვლილისთვის“, მედლით „იტალია-ავსტრიის 1915–1918 წლის ომის ხსოვნისადმი“, მედლით „იტალიის გაერთიანების ხსოვნისადმი“ და გამარჯვების მედლით. არდიტო დეზიო გარდაიცვალა 2001 წლის 12 დეკემბერს, ღრმა მოხუცებულობაში, 104 წლის ასაკში. დაკრძალულია პალმანოვის სასაფლაოზე. 

## სქოლიო
კატეგორია:იტალიელი გეოლოგები
კატეგორია:იტალიელი მოგზაურები
კატეგორია:იტალიელი მთამსვლელები
კატეგორია:დაბადებული 18 აპრილი
კატეგორია:დაბადებული 1897
კატეგორია:გარდაცვლილი 12 დეკემბერი
კატეგორია:გარდაცვლილი 2001
პაპის უცდომელობა

[მინი|პაპი [პიუს IX (1846–1878), რომლის დროსაც ვატიკანის პირველ კრებაზე მოხდა პაპის უცდომელობის დოქტრინის მიღება.]]
**პაპის უცდომელობა** () — რომის კათოლიკური ეკლესიის დოგმა, რომლის მიხედვითაც, იესო ქრისტეს მიერ პეტრე მოციქულისათვის მიცემული პირობის საფუძველზე, რომის პაპი დაზღვეულია შეცდომის დაშვებისაგან, როდესაც იგი თავისი თანამდებობრივი საქმიანობის შესრულებისას როგორც მწყემსი და მასწავლებელი ყოველი ქრისტიანისა, უმაღლესი სამოციქულო ძალაუფლების ძალით, ქადაგებს სამქადაგებლო კათედრიდან სარწმუნოებრივ ან მორალურ საკითხებზე. ეს დოგმა არ ამტკიცებს იმას, რომ პაპს არ შეუძლია შესცოდოს ან სხვა სიტუაციში არ შეცდეს. 

სწავლება პაპის უცდომელობის შესახებ დოგმატურად ჩამოყალიბდა ვატიკანის პირველ კრებაზე 1869–1870 წლებში, თუმცა იგი შუა საუკუნეების კათოლიკურ თეოლოგიაშიც იყო აღიარებული და უკვე გაბატონებული სწავლება იყო კონტრრეფორმაციის დროს. 

პაპის უცდომელობის დოგმა ითვლება როგორც მართლმადიდებელ, ისე პროტესტანტულ ეკლესიებთან კათოლიკური ეკლესიის განხეთქილებისა და გაერთიანების შემაფერხებელ ერთ-ერთ მთავარ მიზეზად.

## ისტორია 
## იხილეთ აგრეთვე 
* პაპის პრიმატი

## სქოლიო 
## ლიტერატურა 
* Hans Küng: *Unfehlbar? Eine unerledigte Anfrage.* Erweiterte Neuausgabe. Piper, München u. a. 1989, ISBN 3-492-11016-9 (*Serie Piper* 1016), (erw. Neuausgabe von *Unfehlbar? Eine Anfrage*).
* August Bernhard Hasler: *Wie der Papst unfehlbar wurde. Macht und Ohnmacht eines Dogmas*. Mit einem Geleitwort von Hans Küng. 2. Auflage. Piper, München u. a. 1980, ISBN 3-492-02450-5.

კატეგორია:კათოლიციზმი
მურუროა

thumb|left|ატოლ მურუროას რუკა
**მურუროა** () — ატოლი წყნარი ოკეანის სამხრეთ ნაწილში, ტუამოტუს არქიპელაგში. შედის საფრანგეთის პოლინეზიის ტურეიას კომუნის შემადგენლობაში. მდებარეობს ტაიტიდან სამხრეთ-აღმოსავლეთით 1250 კმ-ში. ფართობი — 15 კმ². სიგრძე — 28 კმ, სიგანე — 11 კმ. საფრანგეთმა 1966-1996 წლებში მურუროასა და ფანგატაუფაზე ბირთვული იარაღი გამოცადა, რომელმაც საერთაშორისო პროტესტები გამოიწვია, განსაკუთრებით 1974-1995 წლებში. სხვადასხვა ცნობით მურუროაზე 175-181 ბირთვული გამოცდა ჩატარდა. პირველი ბირთვული იარაღის ტესტირებული აფეთქება მოხდა 1966 წლის 3 ივლისს. 1992 წელს ბირთვული იარაღის ტესტირება შეწყდა, თუმცა განახლდა 1995 წელს. საფრანგეთმა უკანასკნელი ბირთვული იარაღის ტესტირება წყნარი ოკეანის სამხრეთ ნაწილში 1996 წლის იანვარში ჩაატარა ფანგატაუფის ქვეშ.

## რესურსები ინტერნეტში 
კატეგორია:წყნარი ოკეანის კუნძულები
კატეგორია:ოკეანეთის კუნძულები
კატეგორია:საფრანგეთის პოლინეზიის კუნძულები
კატეგორია:კუნძულები ანბანის მიხედვით
უილიამ ოსტინ ბარტი

**უილიამ ოსტინ ბარტი** (; დ. 13 ივნისი, 1792 — გ. 18 აგვისტო, 1858) — ამერიკელი გამომგონებელი, კანონმდებელი, ტოპოგრაფი და ტექნიკოს-მანქანათმშენებლები. 1829 წელს გამოიგონა საბეჭდი მანქანა, ამის გამო მას ხშირად უწოდებენ „საბეჭდი მანქანის მამას“. მან ასევე პირველმა გამოიგონა მზის კომპასი, რომელიც ეხმარებოდა გემებს ზღვაში ადგილმდებარეობის დადგენაში. 

დაიბადა 1792 წლის 13 ივნისს, მასაჩუსეტსის შტატის ქალაქ პეტერშამში, იგი არის შოტლანდიური და ინგლისური წარმოშობის ამერიკელი. გარდაიცვალა 1858 წლის 18 აგვისტოს. 

## რესურსები ინტერნეტში 
*Burt's work in the Iron range
*MSU biographical information

კატეგორია:ამერიკელი გამომგონებლები
კატეგორია:დაბადებული  13 ივნისი
კატეგორია:დაბადებული 1792
კატეგორია:გარდაცვლილი  18 აგვისტო
კატეგორია:გარდაცვლილი 1858
ჟანა დ’არკის ვნებანი

**ჟანა დ’არკის ვნებანი** () — კარლ თეოდორ დრეიერის 1928 წლის ფილმი ჟანა დ'არკის შესახებ.

## სიუჟეტი
ორლეანელი პროვინციელი მოახლე ჟანა დ'არკი ბიჭად გადაიცვამს და ფრანგულ ჯარს ბრიტანელი დამპყრობლების დასამარცხებლად გაუძღვება. დ'არკს შეიპყრობს ბრიტანელების მოკავშირე ფრანგი და საეკლესიო სასამართლოს წინაშე წარადგენს, მწვალებლობის ბრალდებით. ფილმი სწორედ დ'არკის დაკითხვასა და წამებას ასახავს.

## გადაღება
კარლ თეოდორ დრეიერმა ჟანა დ'არკის როლის შემსრულებელი რენე ფალკონეტი თეატრის სცენაზე აღმოაჩინა. მსახიობი მონაწილეობას იღებდა მსუბუქ კომედიაში. დრეიერს პროდიუსერმა მსხვილი ბიუჯეტი და სცენარი მისცა, თუმცა მან ამაზე უარი თქვა და „ჟანა დ’არკის ვნებანის“ საცდელი ნიმუშების გადაღებები დაიწყო. მთელი ფილმი მხოლოდ ახლო და საშუალო კადრებითაა გადაღებული.

დრეიერი ფალკონეტის აიძულებდა ქვაზე მუხლებით დაცემულიყო და გამოწვეული ტკივილი სახიდან მოეშორებინა, რათა დათრგუნული ან შინაგანი დატანჯული გამოჩენილიყო. ეს ფალკონეტის პირველი და უკანასკნელი როლი აღმოჩნდა კინოში.

## რესურსები ინტერნეტში
* 
* 
* 

კატეგორია:ფრანგული ფილმები
კატეგორია:ისტორიული ფილმები
კატეგორია:1928 წლის ფილმები
კატეგორია:მუნჯი ფილმები
კატეგორია:შავ-თეთრი ფილმები
ბნელი ნისლეული

[thumb|250პქ|right|[ცხენის თავის ნისლეული ბნელი ნისლეულის ერთ-ერთი მაგალითი]]**ბნელი ნისლეული** — ვარსკვლავთშორისო ღრუბელის ერთ-ერთი ტიპი, რომელიც იმდენად მკვრივია, რომ ის უკანა პლანიდან ბნელ სინათლეს ასხივებს, ასევე ირეკლავს ნისლეულს (მაგ. ცხენის თავის ნისლეული) ან უკანა პლანზე მდებარე ვარსკვლავებს (მაგ. გველის ნისლეული). სინათლის გაქრობა გამოწვეულია ვარსკვლავთშორისო მტვრის მარცვლების მიერ, რომლებიც მდებარეობენ მოლეკულური ღრუბლის ყველაზე ცივ და მკვრივ ნაწილებში. ბნელი ნისლეულის კლასტერები და დიდი კომპლექსები დაკავშირებული არიან გოლიათ მოლეკულურ ღრუბლებთან. იზოლირებულ პატარა ბნელ ნისლეულებს გლობულას ეძახიან. სხვა ვარსკვლავთშორისო მტვრისა და მატერიის მსგავსად, სხვა ბნელი, ფარული ან ბუნდოვანი მოვლენების ან შემთხვევების დანახვა მხოლოდ რადიო ასტრონომიის მიერ რადიო ტალღების გამოყენებით ან ინფრაწითელი ასტრონომიის მიერ ინფრაწითელი სხივების გამოყენებით არის შესაძლებელი.

## რესურსები ინტერნეტში 
* ბნელი ნისლეული 
* კოსმოსი: ბნელი ნისლეული

კატეგორია:ბნელი ნისლეულები
კატეგორია:ნისლეულები
კატეგორია:კოსმიური მტვერი
ტომ სტოპარდი

**ტომ სტოპარდი** (; დ. 3 ივლისი, 1937, ზლინი — გ. 29 ნოემბერი, 2025, დორსეტი, გაერთიანებული სამეფო) — წარმოშობით ჩეხი ამერიკელი სცენარისტი და დრამატურგი. 1997 წლიდან რაინდი. მიღებული აქვს ოსკარისა და ოქროს გლობუსის ჯილდოები.

## ფილმოგრაფია
## რესურსები ინტერნეტში 
* 

კატეგორია:ამერიკელი სცენარისტები
კატეგორია:დაბადებული 1937
კატეგორია:დაბადებული 3 ივლისი
კატეგორია:მწერლები ანბანის მიხედვით
კატეგორია:ინგლისელი მამაკაცი სცენარისტები
კატეგორია:ცოცხალი ადამიანები
კატეგორია:გარდაცვლილი 2025
კატეგორია:გარდაცვლილი 29 ნოემბერი
დარიო მარიანელი

**დარიო მარიანელი** (; დ. 21 ივნისი, 1963, პიზა) — იტალიელი მუსიკოსი, ორკესტრისა და კინოკომპოზიტორი. თანამშრომლობს რეჟისორ ჯო რაითთან, რომელთან ერთადაც ოთხ ფილმზე იმუშავა. მიღებული აქვს ოსკარისა და ოქროს გლობუსის ჯილდოები საუკეთესო მუსიკისთვის.

## ფილმოგრაფია
## რესურსები ინტერნეტში
* 
*information on Dario Marianelli

კატეგორია:იტალიელი კომპოზიტორები
კატეგორია:დაბადებული 1963
კატეგორია:დაბადებული 21 ივნისი
კატეგორია:ცოცხალი ადამიანები
ფილიოკვე

[მინიატიურა|300პქ|კათოლიკური ფრესკა, რომელიც ასახავს სულიწმინდის გამომავლობას მამისაგან და ძისაგან ფილიოკვეს მიხედვით. [საფრანგეთი, პროვანსი, დაახლ. 1450 წ.]]
„**ფილიოკვე**“ (, „და ძისაგან“) — ნიკეა-კონსტანტინეპოლის სარწმუნოების სიმბოლოს (მრწამსის) ტექსტში ჩამატებული სიტყვა სულიწმინდის ძისაგან გამომავლობის შესახებ. ფილიოკვეს არ შეიცავდა საერთოქრისტიანული მრწამსის თავდაპირველი, 381 წელს მიღებული ვარიანტი. რომის ეკლესიაში ცალკეული მოღვაწეები მას უკვე V საუკუნიდან იყენებდნენ სამების არსის თეოლოგიური განმარტებების დროს, თუმცა აღმოსავლეთის ავტოკეფალური ეკლესიები ამ სწავლებას იზიარებდნენ. კათოლიკურ ეკლესიაში ფილიოკვე XIII საუკუნეში იქნა აყვანილი დოგმის ხარისხში და დღემდეა აღიარებული როგორც კათოლიკეების, ისე ევანგელისტების მიერ. ძველკათოლიკური, მართლმადიდებელი და აღმოსავლეთის სხვა ეკლესიები უარყოფენ სარწმუნოების სიმბოლოში ფილიოკვეს ჩამატების ჭეშმარიტებას. ფილიოკვე პაპის პრიმატთან ერთად ის უმნიშვნელოვანესი თეოლოგიური სადავო საკითხია, რომელმაც, ერთი მხრივ, გამოიწვია დიდი სქიზმა და, მეორე მხრივ, დღემდე აფერხებს კათოლიკური და მართლმადიდებელი ეკლესიის გაერთიანებას თითქმის ათასწლიანი განხეთქილების შემდეგ.

## ტექსტი 
ფილიოკვე, ლათინურად *Filioque* ქართულად დაახლოებით ითარგმნება, როგორც „და ძისაგან“ ან „ძითურთ“, „ძესთან ერთად“. კერძოდ, ეს სიტყვა სარწმუნოების სიმბოლოში შემდეგ ადგილასაა ჩამატებული:

ნიკეა-კონსტანტინოპოლის სარწმუნოების სიმბოლოს თავდაპირველ ვარიანტში (ბერძნულ ორიგინალში) შესაბამისი წინადადება ამგვარია:

## იხილეთ აგრეთვე 
* სარწმუნოების სიმბოლო
* დიდი სქიზმა

## ლიტერატურა 
* თინიკაშვილი, დავით. "ფილიოკვე - მოხსნილი პრობლემა", სტატიათა კრებულში: აღმოსავლურ-დასავლური ქრისტიანობა. თბ., 2009, http://dspace.nplg.gov.ge/bitstream/1234/8353/1/Agmosavlur-Dasavluri_Qristianoba.pdf
* Peter Gemeinhardt: *Die Filioque-Kontroverse zwischen Ost- und Westkirche im Frühmittelalter;* Berlin und New York 2002
* Bernd Oberdorfer: *Filioque.* Geschichte und Theologie eines ökumenischen Problems; Göttingen 2001
* A. Edward Siecienski: *The Filioque.* History of a Doctrinal Controversy; Oxford 2010
* Michael Böhnke/Assaad Elias Kattan[Bernd Oberdorfer (Hg.): *Die Filioque-Kontroverse.* Historische, ökumenische und dogmatische Perspektiven 1200 Jahre nach der Aachener Synode (Quaestiones Disputatae 245); Freiburg 2011

კატეგორია:ქრისტიანული თეოლოგია
კატეგორია:კათოლიციზმი
ემრე ჯანი

**ემრე ჯანი** (; დ. 12 იანვარი, 1994, ფრანკფურტი) — თურქული წარმოშობის გერმანელი ფეხბურთელი. ჯანი „ბაიერნში“ მეტწილად დუბლებში თამაშობდა, ან სათადარიგო ფეხბურთელი იყო. 2013-14 წლების სეზონში გადავიდა „ბაიერ 04 ლევერკუზენში“, სადაც 29 თამაშში გაიტანა სამი გოლი. 2014 წლის ზაფხულში ჯანი „ლივერპულმა“ შეიძინა. 2018 წელს „იუვენტუსში“ გადავიდა საიდანაც 2020 წელს დორტმუნდის „ბორუსიას“ შეუერთდა.

## რესურსები ინტერნეტში 
* 
* 
* 
* 
* 

კატეგორია:დაბადებული 12 იანვარი
კატეგორია:დაბადებული 1994
კატეგორია:გერმანელი ფეხბურთელები
კატეგორია:ლივერპულის ფეხბურთელები
კატეგორია:ფრანკფურტის აინტრახტის ფეხბურთელები
კატეგორია:მიუნხენის ბაიერნის ფეხბურთელები
კატეგორია:ბაიერ 04 ლევერკუზენის ფეხბურთელები
კატეგორია:გერმანიის ნაკრების ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:2017 წლის ფიფა-ს კონფედერაციის თასის ფეხბურთელები
კატეგორია:ფიფა-ს კონფედერაციების თასის მფლობელი ფეხბურთელები
კატეგორია:პრემიერ ლიგის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები